La roba de nadó, sobretot els primers conjunts, s’ha de rentar abans d’utilitzar-la, fins i tot si és de cotó orgànic. Tot i que es tracta de roba no tòxica, és possible que hi hagi una mica de pols, de manera que si la rentem eliminem els elements externs i ens donarà més tranquil·litat a l’hora de posar-la als nostres fills.
Pel que fa als mètodes de rentat, el nostre consell és sempre el mateix, ja sigui per primera vegada o no, les peces es poden rentar a temperatures no molt altes, per un simple fet d’estalviar energia; sense utilitzar suavitzants, ja que la roba és suau i els suavitzants són altament contaminants; assecar-la a l’aire, ja que tot i ser una matèria molt resistent, l’assecadora pot danyar els teixits; i utilitzar detergents amb l’etiqueta ECOCERT, que garanteixin l’absència de substàncies tòxiques.